# Poďte s nami na Canton Fair do Číny

## a nazriete do budúcnosti

Čína konečne po troch rokoch otvorila svoje hranice. Čo to znamená pre svetovú ekonomiku, medzinárodný obchod a cestovný ruch? Pre obchodníkov je to hlavne obrovská príležitosť. Od prvej vlny kovidovej epidémie boli v Číne uplatňované tie najprísnejšie opatrenia a aplikovaná stratégia nulovej tolerancie covidu. Striktný zákaz vstúpiť do krajiny sa pod tlakom náročnej až neudržateľnej situácie postupne zmenil na miernejšie opatrenia a čas v karanténe sa z tridsiatich dní zmiernil na desať. Žiaľ napriek tomu sa návšteva Číny predražila, keďže si platenie karantény v hoteloch musel každý návštevník platiť z vlastného vrecka. Letecké spoločnosti extrémne navýšili ceny a z pôvodnej hodnoty obchodnej cesty na pár dní za príjemných 1500 Eur sa cena cesty navýšila až päťnásobne. Okrem ochromenia aktívneho obchodovania sa uzavreli všetky výstavy a veľtrhy, ktoré prešli aspoň do online prostredia. Napriek našej online dobe sa ani na najväčších veľtrhoch ako je Canton Fair či YIWU očakávaný úspech nedostavil. Návšteva veľtrhu je totiž o inšpirácii, nápadoch a zážitkoch. Návštevník si nájde ideu na svoje podnikanie alebo novinku či vychytávku vo svojom už fungujúcom biznise. Popri tom všetkom nasáva atmosféru, môže si všetko vyskúšať, „ošahať“, precítiť a ako vieme, skúsenosť je neprenosná.

## Čína sa otvára svetovému obchodu

Pre čínskych obchodníkov sa po 3 rokoch otvárajú obrovské príležitosti. Čína sa konečne otvorila svetu a všetci vystavovatelia sa budú chcieť podeliť o svoje novinky, nápady, technológie a patenty, ktoré počas obdobia vyvíjali a nemohli prezentovať. Očakáva sa preto rekordný počet vystavovateľov s novinkami vo všetkých sférach biznisu od spotrebného tovaru, cez vybavenie nemocníc až po textil, potraviny a elektroniku. Letecké spoločnosti zatiaľ nereagovali celkom operatívne a letenky od štandardných leteckých spoločností ako China Southern alebo Air China, ktoré z Európy bežne lietali, momentálne dostupne nie sú. Letenky z iných leteckých spoločností sú dvoj-trojnásobne drahšie ako bolo obvyklé, ale priebehu polroka by sa mali ceny upraviť.

Kto je zvedavý ako bude vyzerať svet v rokoch 2023 až 2025, návšteva veľtrhu Canton Fair uspokojí aj najnáročnejšieho záujemcu.

Button s podrobným programom.

Aprílové termíny ešte nebudú bez obmedzení.

Úrad verejného zdravotníctva SR vydal odporúčania pre návštevníkov:

* Pred odchodom sa uistite, že ste boli kompletne zaočkovaní proti ochoreniu COVID-19 vrátane posilňujúcich dávok.
* Počas cestovania používajte rúška a respirátory v preplnenom interiéri a exteriéri, a to aj počas letu. Rovnako odporúčame dezinfekciu rúk a dodržiavanie odstupov od cudzích osôb. Cestujúcim odporúčame aby si overili u leteckej spoločnosti podmienky cestovania do tranzitnej, resp. cieľovej krajiny.
* Zraniteľným skupinám ľudí a osobám s príznakmi respiračného ochorenia dôrazne odporúčame mať správne prekryté horné dýchacie cesty bez ohľadu na požiadavky na daný let. Znížite riziko nakazenia seba, resp. ľudí vo svojom okolí.
* Ak sa cestujúci cítia chorí, odporúčame im zostať doma, liečiť sa, starať sa o správnu hygienu rúk a dýchacích ciest a nenavštevovať verejné priestory.

Pobyt síce nemusí byť tak komfortný, ako sme boli zvyknutý, budeme musieť prechádzať rôznymi kontrolami a akceptovať nariadenia, ale bude to stáť za to. Pamätáte si tú eufóriu, keď sa nám otvorili po prvej vlne reštaurácie a obchody? Nadšenie a príval energie budete pociťovať opäť pri znovuzrodení obchodu v Číne. Tak neváhajte a príliš dlho sa nerozhodujte. Záujem je veľký a počet miest obmedzený, zoznam záujemcov budeme uzatvárať koncom februára 2023.